**Nr. \_\_\_\_\_Prot.** Tiranë më: 03.10.2024

**Thirje për Bashkëpuntorë**

|  |  |
| --- | --- |
| **Tipi i kontratës** | Me kohë të pjesshme |
| **Projekti:** | “Përmirësimi i aksesit të barabartë në shërbimet publike me standard të lartë nëpërmjet operacionit GOVTECH”, ratifikuar me ligjin 45/2023, datë 22.06.2023; Plani i implementimit dhe monitorimit të performancës për laboratorët Smart, me akt miratimi, datë 01.12.2023 dhe Programi Kombëtar i Zhvillimit Profesional të Mësuesve për vitin 2024-2025. |
| **Kohëzgjatja e Kontratës** | Tetor 2024 – Dhjetor 2024 |
| **Gjuha e kërkuar** | Shqip dhe Anglisht |
| **Specifika** | I/E gatshëm për të udhëtuar jashtë Tiranës  |

**Hyrje**

Universiteti i Tiranës, në përmbushje të detyrimeve kontraktuale të rrjedhura nga kontrata e shërbimit me Nr.1770 Prot, datë 10.06.2024, për projektin e bankës Botërore “Për përmirësimin e aksesit të barabartë në shërbimet publike nëpërmjet operacionit GOVTECH” dhe të “Planit të Zbatimit dhe Monitorimit të Laboratorëve Smart të Shqipërisë 2023-2024”, me qëllim përmirësimin e aftësive digjitale të nxënësve në shkollat e pajisura me teknologjinë SmartLab, përmes realizimit të trajnimeve të punonjësve digjitalë, drejtuesve dhe mësuesve të arsimit fillor për të përmirësuar aftësitë e kodimit dhe aftësive e tyre digjitale, të koordinuar dhe të institucionalizuar me institucionet përkatëse dhe me objektiva specifikë: 1.Përmirësimin e aftësive themelore digjitale të nxënësve që kërkohen gjithnjë e më shumë në shoqërinë e sotme, si edhe përmirësimin e arritjeve të tyre nëpërmjet përmirësimit të praktikave dhe burimeve të mësimdhënies; 2. Ngritjen e kapaciteteve dhe mbështetja për punonjësit digjitalë, drejtuesit e shkollave dhe mësuesit e arsimit fillor për të zhvilluat aftësitë e tyre në kodim dhe aftësi digjitale; 3.Integrimin e teknologjisë SmartLab duke maksimizuar përdorimin e saj brenda shkollës me përfshirjen e kodimit dhe aktiviteteve të aftësisë digjitale në lëndët e tjera shkollore, kërkon të rekrutojë bashkëpuntorë të jashtëm në cilësinë e ekspertit.

**Detyrat**

Eksperti pritet të bashkëpunojë për përmbushjen e detyrave të mëposhtëme:

* Shqyrtimi i literaturës bashkëkohore në lidhje me testimin e nxënësve të klasave të para dhe të dyta;
* Hartimi i fondit të pyetjeve për testimin e nxënësve të klasave të para dhe të dyta;
* Hartimi i instrumentit të vlerësimit për lëndën e TIK për klasën e parë dhe të dytë;

**Kualifikimi i kërkuar për ekspertët në këtë thirrje duhet:**

* Të kenë mbaruar studimet e larta në fushën e mësuesisë në një nga degët Matematikë, ose një nga degët e Shkencave të Natyrës, Informatikë, Arsim Fillor.
* Të ketë eksperiencë jo më pak se 10 vite në mësimdhënie në arsimin parauniversitar.
* Të ketë njohuri mbi kurrikulën e lëndës së Teknologjisë së Informacionit dhe Komunikimit në arsimin fillor.
* Të ketë eksperiencë në mësimdhënie në arsimin fillor dhe/ose në fushën TIK.
* Të njohë përdorimin e platformës CodeMonkey
* Të ketë eksperiencë në projekte dhe veprimtari që lidhen me zhvillimin profesional të mësuesve në arsimin parauniversitar.
* Të jetë vlerësuar të paktën me vlerësimin “Shumë Mirë” në nivelet e kualifikimit.
* Të zotërojë gjuhën Angleze.

*Kërkesa të tjera*

* Zotërim i aftësive për përdorimin e paketës Microsoft Office.
* Gatishmëri për punë gjatë fundjavëve.
* Gadishmëri për të lëvizur jashtë Tiranës.
* Zotërim i aftësive për përdorimin e pajisjeve të teknologjisë dhe platformave interaktive.
* Aftësi të mira bashkëpunuese dhe komunikuese.
* Aftësi të spikatura për punën në grup.

**Forma e Aplikimit**

Dosja e aplikimit duhet të përmbajë:

* CV sipas formatit EuroPass;
* Kërkesë, ku të argumentohet pse është kandidati i përshtatshëm për këtë ekspertizë;
* Letër motivimi, ku të argumentohet interesi dhe gadishmëria për përmbushjen e detyrës;
* Model të një instrumenti vlerësimi, ku të përfshihen të katër tematikat e kurrikulës së TIK për klasën e parë ose klasën e dytë të arsimit fillor;
* Fotokopje e diplomave dhe dëshmive/certifikatave të kualifikimit
* Fotokopje e pasaportë/kartë identiteti;
* Dëshmi penaliteti.

Dokumentacioni i aplikimit duhet të dërgohet i skanuar në adresën: infokompetencadigjitale@gmail.com

Afati i aplikimit deri: 11 Tetor 2024, ora 16.00